За час работы ў мінскім тэатры музкамедыі Віктар сыграў каля 30 ролей. Добрая палавіна іх сыграна Бажэнавым цікава, ярка, вобразна. Асаблівае задавальненне прынесла артысту работа над ролямі мастака Рауля ў "Фіялцы Манмартра" і студэнта Сені – "Увага, здымка!". Яго Сеня – характар стыхійны, схільны да захаплення, у чымсьці вельмі блізкі самому выканаўцу. Падабалася Віктару і роля Сяргея ("Мост мары"), – гэтакі рэаліст, які ўспрыймае жыццё – у процілегласць Сеню – празаічна і цьмяна.